Flavell Te Ururoa: Television New Zealand Amendment Bill — First Reading 
Flavell Te Ururoa: Television New Zealand Amendment Bill — First Reading 
[Volume:661;Page:9744] 
TE URUROA FLAVELL (Maori Party—Waiariki) 
: 
 Tena koe Mr Deputy Speaker kia ora ano tatau katoa. I te tuatahi me penei rawa te korero kei te tautoko ake te Pati Maori i etahi o nga korero o tera mema o te Ropu Kakariki i a ia e korero ana he aha kei te putake o tenei pire? Ko ta matau he tautoko ake i te ki mai ko te putea te mea nui kaua ko nga hua o te mahi. Ko ta te Pati Maori ko te ki ake e hia ke nei nga painga o tetahi pepa penei i te whainga matua ara te tutohinga papaho. E hia ke nei nga painga o tera momo pepa. I nga tau kua hipa ara noa atu te taumata korero hei whainga ma Te Reo Tataki. I ki mai te tutohinga i nga tau kua hipa “TVNZ shall: … ensure in its programmes and programme planning the participation of Maori and the presence of a significant Maori voice; 
”.  
Kei reira tonu te korero. Ko te pai o tera korero ko tana whakarite i nga taumata paoho a ko te kite ano hoki mena i ekengia e Te Reo Tataki ona ake taumata. I ki mai tetahi porangi ko  
Police Ten 7  
me te  
Game of Two Halves  
etahi hotaka hei whakatinana i te korero i roto i tera tutohinga. Katahi te korero rorirori ko tera. Ko ta Te Reo Tataki he hunuku i a  
Waka Huia 
 ki nga haora o te ruru he whakaiti ranei i nga haora o nga mea penei i a  
Marae 
. Ahakoa pehea ko te mea pai o te tutohinga he taumata kei reira he whakarite i era momo taumata kia ahei ai tetahi ki te whakamatautau i a Te Reo Tataki kia kitea mai ai mena i eke a ia ki ona ake korero ki ona ake taumata. Ki a matau koinei te pai o te tutohinga. 
Me pehea hoki inaianei mena ka whakakorengia tenei ahuatanga. Me pehea hoki mena kaore a Te Reo Tataki e hiahia paoho paku ahuatanga o te ao Maori te reo Maori te whakanui ranei i nga mahi e mahia nei e ratau inaia tonu nei. Me ki ko wai te pirihimana? Ko au ko Parekura Horomia ko te Whare Paremata? Ko wai hoki? Ko wai te pirihimana hei whakamatautau hei tohutohu ranei i Te Reo Tataki? 
Kei te patai au i tenei i te mea ki ta Peter Thompson o te Whare Takiura o Unitec nui ake nga hotaka taketake nei o Aotearoa muri mai i te whakatinanatanga o tenei mea te tutohinga. I ki mai ia na te tutohinga ka kite tatau i ta Willie Jackson  
Eye to Eye with Willie Jackson  
te tangihanga o Te Arikinui Te Atairangikaahu te tikanga whakamaumaharatanga i te Unknown Soldier tae atu ki te tangihanga mo Ta Edmund Hillary. Na te aha i pera ai? Na te tautohe. Mena ka noho kore tutohinga ko ta matau e ki nei he moni te take nui. 
Ko tetahi mea ohorere ki a au ko te whakaaetanga kia tukurua kia tukutoru ranei nga hotaka tawhito. Kia mohio mai e te Whare i te Ratapu kua hipa e hia ke nei nga mea i waea atu ki tetahi o to matau ropu o te Pati Maori ki te patai mena kua taka ano ia ki te raruraru. Na te aha i pera ai? Na te mea i paoho a  
Marae 
 i tetahi uiui tetahi hotaka no te tau kua hipa. Ka kite mai nga tangata i runga i te pouaka whakaata ka pohehe e kua raruraru ano tera Maori i roto i te Pati Maori. Engari ehara. 
No reira ko te ahua nei ka taea e Te Reo Tataki te paoho nga hotaka tawhito i tenei wa tonu nei. No reira he aha te take nui o tera? Kei a matau etahi awangawanga mo te pire nei me te mau tonu ki te whakaaro kia noho a Te Reo Tataki me te Reo Irirangi o Aotearoa ki roto i nga ringaringa o te motu penei i ta Sue Kedgley i korero nei me noho ki roto i nga ringaringa o Aotearoa whanui tonu. Engari ko te mea nui ki a matau ko tenei me pehea e taea ai te tiaki tetahi wahanga Maori ko nga tumanako Maori ko nga mea e whakanui nei i to tatau noho a-Aotearoa nei ki te kore e whakairi i tetahi tutohinga hei kupu arahi hei kupu tohutohu hei kupu arataki i te ahuatanga o Te Reo Tataki. 
Heoi ano ahakoa enei awangawanga enei manukanuka ka tukuna tenei pire ki te komiti whaiti kia taea ai te wananga i te pire nei kia taea ai e te hapori e te motu pea te wananga i tenei o nga kaupapa a ka mutu ma ratau ano matau e arahi hei muri ake nei. Ae he huarahi kua whakatakotohia ko ta matau ko te ki atu kei reira tonu etahi paku awangawanga. Heoi ano i tona mutunga mai taria te wa kia rongo i nga korero o te motu. Kia ora tatau. 
[ 
Greetings to you Mr Deputy Speaker and to us all again. Firstly let me say that the Maori Party endorses some of the comments made by that member for the Green Party during her address when she asked what was this bill’s rationale. We support the response that the main focus is on money and not the benefits from programming. We the Maori Party say that there are many advantages in having a primary aims - type document like a broadcasting charter—yes very many advantages. Television New Zealand in past years was set many standards to meet. The original charter set the benchmark high. It stated that “TVNZ shall:… ensure in its programmes and programme planning the participation of Maori and the presence of a significant Maori voice;”.  
The statement is still there. The good thing about it is that it sets broadcasting standards and enables us to assess whether Television New Zealand is meeting its own standards. Some mindless person suggested that  
Police Ten 7 
 and  
Game of Two Halves 
 were akin to the presence of a significant Maori voice but the nation thought otherwise. That was sheer nonsense. What a load of rubbish! Television New Zealand then shifted  
Waka Huia 
 into the depth of night to the hour of the morepork or reduced the hours of a programme like  
Marae 
. Nevertheless the good thing about a charter is that it sets a standard; it determines the types of standards so one can assess whether Television New Zealand is achieving its standards and how it said it would do it. That is what we like about having a charter.  
What would happen now should a charter be abolished? What will happen should Television New Zealand decide that it no longer wants to broadcast programmes that reflect anything to do with Maoridom and the language or increase the content of what it is doing right now? Who will oversee all that? Will I do that? Will the Hon Parekura Horomia do it? Will it be Parliament? Who will indeed? Who will oversee assess or advise Television New Zealand? 
I am asking this because Peter Thompson from Unitec Institute of Technology has said that the level of local content increased after the introduction of the charter to the extent that there is more local content screened on Television New Zealand channels. He said that because of the charter we began to see programmes like Willie Jackson’s  
Eye to Eye with Willie Jackson 
 the funeral of Te Arikinui Te Atairangikaahu the memorial ceremony for the Unknown Soldier and Sir Edmund Hillary’s funeral. What brought that about? Debate did it. Should there not be a charter it will mean to us that money has become the primary consideration.  
The thing that startles me is the provision to screen archived programmes and allowing them to be repeated two or three times. I want the House to know that last Sunday many people rang a member of our Maori Party to ask whether he was about to get into trouble again. What caused that? A repeat programme an inquiry from last year was screened on Marae. People saw it on television and mistakenly assumed that the member of the Maori Party was in trouble again. But he was not at all.  
So it seems that Television New Zealand will be able to continue what it is doing right now. What is the big thing about that? We have some fairly strong misgivings about this bill. We strongly believe that Television New Zealand and Radio New Zealand should remain in public ownership. Sue Kedgley advocates a similar view. But the greatest thing for us is to ensure that Maori perspectives and aspirations as well as those of all the people of New Zealand are not enshrined in a programming strategy to lead direct and guide Television New Zealand.  
However despite these misgivings and concerns we support this bill going to the select committee so that we can hear the views of the people. We will be guided by them afterwards. Yes there is a process in place and we say to them that while some minor areas remain a concern we look forward to the time when we can hear their thoughts. Thank you all 
.]